SWANGERSKAP-FOTO'S: eersteling vir SARIE Bruidspaar van die Jaar se Silke | SARIE
FOTO Tasha Secombe
'n Gedugte span. Heike le Cordeur ken ons vir haar pragtige blommeskeppings wat jou asem wegslaan. Haar suster, Silke Bosman, pronk op die voorblad van ons nuwe SARIE Bruid as ons wenner van die Bruidspaar van die Jaar-wenner.
En saam maak hulle magic. Heike het die blomme vir Silke se troue gedoen (kyk na dié pragtige troue in die nuwe SARIE Bruid) en weer vir die swangerskapfotosessie net voordat Silke ma geword het van klein Ben.
Elke foto is soos 'n klein kunswerk en die kreatiwiteit spring uit die skerm. Hoe mooi!
Heike sê sy was lankal lus om haar blomkuns met skilderye te kombineer en "mal" te gaan met kleur. Die mooi agtergrond is die handewerk van Michelle-Lize van Die Boomhuis-kunsgalery op Stellenbosch. Sy het self dié muurskilderye geverf in haar huis waar die foto's geneem is. Die hans-boklammertjie, Liefie, het ook model gespeel.